ટિકિટ્સ, બુકિંગ કન્ફર્મેશન, આઇડેન્ટિટી કાર્ડ્સ, કપડાં કે પછી ટૂથબ્રશ આમાંથી કંઈ પણ જો ન મળે તો એમાં સાથે આવેલા હસબન્ડ કે વાઇફની જ ભૂલ હોય એ જરૂરી નથી; પણ તોય જ્યારે જરૂરતના સમયે આ ચીજો તરત હાથમાં ન આવે ત્યારે હૉલિડે પર મહાયુદ્ધ થાય છે. બૅગમાં કઈ ચીજ ક્યાં રાખી છે અને એ ચીજ લીધી પણ છે કે નહીં એ યાદ રાખવું હૉલિડે પર ગયા હોય તે બન્નેનું કામ છે એટલે કોઈ એકને દોષ દેવાનો અર્થ નથી. સર્વે કહે છે કે આવી સિચુએશનમાં કપલ્સ કોઈને ફરિયાદ કરી શકે એમ નથી હોતાં એટલે એકબીજા સાથે જ ઝઘડી પડે છે.